6. ΑΝΑΓΚ. ΝΟΜΟΣ υπ’ αριθ. 1793 της 8/13 Ιουν. 1939 (ΦΕΚ Α΄ 233) Περί δωρεάν ή επί ηλαττωμένω αντιτίμω ιατρικής και φαρμακευτικής περιθάλψεως απόρων οικογενειών των εφέδρων εν επιστρατεύσει. Άρθρ.1.-1.Αι εν καιρώ μερικής ή γενικής επιστρατεύσεως κριθησόμεναι ως άποροι κατά τον παρόντα Νόμον οικογένειαι οπλιτών μέχρι και του βαθμού του επιλοχίου και των αντιστοίχων βαθμών Αεροπορίας και Β. Ναυτικού, εξομοιούνται, καθ’ όλην την διάρκειαν της επιστρατεύσεως και επί δίμηνον μετά την αποστράτευσιν των προστατών αυτών εφέδρων προς τους λοιπούς απόρους του Β.Δ. της 30-9-1938 «περί της εννοίας της απορίας και του τρόπου αποδείξεως αυτής προς τον σκοπόν απολαύσεως δωρεάν ή επί ηλαττωμένω αντιτίμω ιατρικής βοηθείας». Εν τοιαύτη περιπτώσει δικαιούνται κατά προτίμησιν των εν άρθρ. 1 του αυτού ως άνω Β.Δ/τος παροχών. Σελ. 716 2.Η διδομένη αύτη βοήθεια παρέχεται υπό των παντός είδους Γενικών ή Ειδικών Νοσηλευτικών και εν γένει Υγειονομικών Ιδρυμάτων και Υπηρεσιών. Ως τοιαύτα Ιδρύματα νοούνται: α)Τα Δημόσια Νοσηλευτικά και Υγειονομικά Ιδρύματα. β)Τα κατά το άρθρ. 1 του Α.Ν. 965/1937 Νοσηλευτικά και Υγειονομικά Ιδρύματα. γ)Τα Δημοτικά και Κοινοτικά Νοσηλευτικά και Υγειονομικά Ιδρύματα. δ)Τα ιδιωτικής και εν γένει αγαθοεργού πρωτοβουλίας Δημοσίου Δικαίου ή μη. 3.Εν η περιπτώσει δεν επαρκεί η παρεχομένη βοήθεια υπό των ως άνω καταστημάτων και υπηρεσιών, συμπληρούται υπό αρμοδίως οριζομένων ιδιωτών ιατρών και φαρμακοποιών, αποζημιουμένων κατά τα δια Δ/τος ορισθησόμενα, ή εν απολύτω ανάγκη υπό Υγειονομικών και Φαρμακευτικών αξιωματικών, ως και υπό των Στρατιωτικών Νοσοκομείων Θεραπευτηρίων και φαρμακείων. 4.Οι κοινωνικώς ησφαλισμένοι δικαιούμενοι, συμφώνως ταις κειμέναις, διατάξεσι, της παρ’ οργανισμού παρ’ ω τυγχάνουσιν ησφαλισμένοι παροχής ιατρικής και φαρμακευτικής περιθάλψεως, απολαμβάνουσι των παρεχομένων εις επιστρατευθέντας οπλίτας ευεργετημάτων από της ημέρας καθ’ ην δι’ οιονδήποτε λόγον ήθελε παύσει η εις αυτούς παροχή τοιαύτης παρά των οργανισμών εις ους ετύγχανον ησφαλισμένοι ούτοι, εκτός εάν η εις τούτους παρεχομένη ιατροφαρμακευτική περίθλαψις δεν είναι επαρκής ότε αύτη συμπληρούται κατά τας διατάξεις του Β.Δ. της 30-9-38, αίτινες ισχύουσιν άμα τη επιστρατεύσει του εφέδρου και δι’ άπαντας, τους υπό του άρθρ. 2 του παρόντος αναφερομένους δικαιούχους. 36.Θ.γ.5-6 Νοσηλεία Στρατιωτικών Οι δικαιούχοι Άρθρ.2.-1.Ως οικογένεια εφέδρου κατά το προηγούμενον άρθρον δικαιουμένη ιατρικής ή φαρμακευτικής περιθάλψεως νοείται: α)η σύζυγος αυτού, β)επίσης οι κατωτέρω, εφ’ όσον δεν αποτελούσιν ιδίαν οικογένειαν, ή, εάν αποτελούσιν ιδίαν οικογένειαν, συνετηρούντο υπό του Εφέδρου. Ι.Τα τέκνα αυτού (νόμιμα ή νομίμως ανεγνωρισμένα ή νομιμοποιηθέντα ή θετά τοιαύτα), ως και οι έγγονοι απροστάτευτοι, και τέκνα της γυναικός αυτού εκ προηγουμένου γάμου αυτής ορφανά. ΙΙ.Οι γονείς (νόμιμοι ή θετοί, πατήρ και μήτηρ νομίμως ανεγνωρισμένων τέκνων), ο πατρυιός και μητρυιά. ΙΙΙ.Ο πάππος και η μάμμη αυτού. ΙV.Οι αδελφοί και αδελφαί αυτού εφ’ όσον είναι άγαμοι ή χήραι ή εν διαζεύξει ως και τα απροστάτευτα τέκνα αυτών. Άπαντες οι ανωτέρω εγγράφονται εις το οικογενειακόν δελτίο απορίας. 2.Της ως άνω περιθάλψεως δικαιούνται τα ως άνω πρόσωπα και καθ’ ο χρονικόν διάστημα ο έφεδρος οπλίτης ευρίσκεται παρά τη οικογενεία του επ’ αδεία αναρρωτική αορίστου διαρκείας ή κανονική μη υπερβαινούση το δίμηνον. 3.Επίσης δικαιούται τοιαύτης περιθάλψεως και η οικογένεια του εν επιστρατεύσει θανόντος ή φονευθέντος οπλίτου μέχρι και της ημέρας της ενάρξεως πληρωμής εις αυτήν της κεκανονισμένης συντάξεως και του διακανονισμού τυχόν κρατικών παροχών άλλοθεν. Οργάνωσις Άρθρ.3.-1.Συνιστάται μόνιμος επιτροπή εδρεύουσα εν τω Υπουργείω Κρατικής Υγιεινής και Αντιλήψεως, υπό την επωνυμίαν «Aνωτάτη Επιτροπή προστασίας οικογενειών απόρων Εφέδρων Α.Ε.Π.Α.Ε. ης σκοπός τάσσεται η καθόλου οργάνωσις, η εποπτεία και ο έλεγχος από απόψεως ιατρικής περιθάλψεως της προστασίας των απόρων οικογενειών των εν καιρώ μερικής ή γενικής επιστρατεύσεως εφέδρων. 2.Η συγκρότησις της εν λόγω Επιτροπής γίνεται δια κοινής αποφάσεως των Υπουργών Στρατιωτικών και Κρατικής Υγιεινής και Αντιλήψεως και του Υπουργού Διοικητού Πρωτευούσης, εν τη αποφάσει δε ταύτη ορίζεται ο Πρόεδρος αυτής, ως και ο αναπληρωτής αυτού. 3.Της Επιτροπής ταύτης προεδρεύουσιν οσάκις βούλονται ο Υπουργός των Στρατιωτικών και ο Υπουργός της Κρατικής Υγιεινής και Αντιλήψεως, οσάκις δε πρόκειται περί ζητημάτων αφορώντων την περιφέρειαν Διοικήσεως Πρωτευούσης και ο Υπουργός Διοικητής Πρωτευούσης, συνίσταται δε εκ των κάτωθι: α)Εκ του Επιθεωρητού Υγειονομικής Υπηρεσίας Υπουργείου Στρατιωτικών. β)Εκ δύο Ανωτάτων Υγειονομικών υπαλλήλων της Κεντρικής Υπηρεσίας του Υπουργείου Κρατικής Υγιεινής και Αντιλήψεως οριζομένων υπό του Υπουργού. γ)Εκ του Νομικού Συμβούλου του Υπουργείου Κρατικής Υγιεινής και Αντιλήψεως. δ)Εκ του Προέδρου του Ιδρύματος των Κοινωνικών Ασφαλίσεων και τούτου κωλυομένου εκ του Γενικού Διευθυντού τούτου. ε)Εκ του Προέδρου του Πατριωτικού Ιδρύματος. ς)Εκ του Προέδρου του Ταμείου Θυμάτων Πολέμου. ζ)Εξ ενός ανωτέρου Αξιωματικού του VI Γραφείου του Γενικού Επιτελείου Στρατού. η)Εξ ενός αντιπροσώπου του Πανελληνίου ιατρικού Συλλόγου και ενός αντιπροσώπου του Πανελληνίου Φαρμακευτικού Συλλόγου οριζομένου υπό των Διοικητικών αυτών Συμβουλίων, και θ)Εξ ενός ανωτέρου υγειονομικού υπαλλήλου της Διοικήσεως Πρωτευούσης, οριζομένου υπό του Υπουργού Διοικητού Πρωτευούσης. Τούτους απόντας ή κωλυομένους αναπληρούσιν οι υπό των αρμοδίων Υπουργών οριζόμενοι αναπληρωταί. Η Επιτροπή ευρίσκεται εν απαρτία παρισταμένων έξ τουλάχιστον μελών. Τρόπος καθορισμού απορίας Άρθρ.4.-1.Η απορία και αι ανάγκαι των κατά τον παρόντα Νόμον δικαιούχων εξακριβούνται υπό των Επιτροπών του Β.Δ. της 30-9-38 «περί της εννοίας της απορίας και του τρόπου αποδείξεως αυτής προς τον σκοπόν απολαύσεως δωρεάν ή επί ηλαττωμένω αντιτίμω ιατρικής βοηθείας», βάσει των άρθρ. 2, 3, 4, 5 και 6 του οποίου εφοδιάζονται οι δικαιούχοι δια δελτίων απορίας κατά τον αυτόν τρόπον και την αυτήν διαδικασίαν. 2.Άμα τη κηρύξει της επιστρατεύσεως και εντός 10ημέρου από της ημέρας της υπό τα όπλα προσκλήσεως εκάστης κλάσεως αι πρωτοβάθμιοι επιτροπαί καταρτίζουν και αποστέλλουν εις τας δευτεροβαθμίους επιτροπάς συμπεπληρωμένους πίνακας των λόγω επιστρατεύσεως κριθησομένων ως απόρων οικογενειών εφέδρων. Αι δευτεροβάθμιοι Επιτροπαί οφείλουσιν εντός ετέρων δέκα πέντε ημερών να κοινοποιήσωσι δεόντως την απόφασιν αυτών. 3.Μέχρι της εκδόσεως της αποφάσεως της δευτεροβαθμίου επιτροπής οι καταρτισθέντες πίνακες παρά της πρωτοβαθμίου επιτροπής κοινοποιούμενοι αμέσως είναι εκτελεστοί. Άρθρ.5.-1.Αι συνταγαί αι αφορώσαι την φαρμακευτικήν περίθαλψιν των μελών των ως άνω  οικογενειών εφέδρων απαλλάσσονται παντός  ιατροσήμου    και     φαρμακοσήμου     εφ’     όσον Σελ. 717 Νοσηλεία Στρατιωτικών 36.Θ.γ.6 εκτελούνται δωρεάν παρά των διαφόρων Στρατιωτικών ή Κρατικών εν γένει φαρμακείων, δεν απαλλάσσονται όμως τοιούτων εφ’ όσον εκτελούνται επί εκπτώσει τιμής. 2.Εν τη τελευταία ταύτη περιπτώσει ο εκτελών την συνταγήν φαρμακοποιός υποχρεούται να παραδώση τω δικαιούχω απόδειξιν πληρωμής εφ’ απλού χάρτου του παρ’ αυτού εισπραχθέντος χρηματικού ποσού. Υποχρεώσεις ιδρυμάτων υπηρεσιών και Νομικών προσώπων Άρθρ.6.-1.Τα Ιδρύματα και υπηρεσίαι ως και τα πρόσωπα τα δια του παρόντος Νόμου καθοριζόμενα προς εκτέλεσιν οιασδήποτε εργασίας αφορώσης τον επιδιωκόμενον σκοπόν παροχής ιατρικής και φαρμακευτικής περιθάλψεως εις τας οικογενείας των απόρων οικογενειών των Εφέδρων οπλιτών, υποχρεούνται όπως εις τας Νοσοκομειακάς εγκαταστάσεις, τα ιατρεία, τα διαγνωστικά και θεραπευτικά εργαστήρια, τα φαρμακεία αυτών κλπ. ως και έξω αυτών δια των αρμοδίων οργάνων των, παρέχουν οιασδήποτε φύσεως δωρεάν ή επί ηλαττωμένω αντιτίμω ιατρικήν και φαρμακευτικήν βοήθειαν, μόνον εις πρόσωπα εφωδιασμένα δια δελτίων απορίας. 2.Η δια την τήρησιν της διατάξεως ταύτης ποινική ή πειθαρχική ευθύνη, βαρύνει εκτός των δια των καταστατικών διατάξεων των Ιδρυμάτων καθοριζομένων ως αρμοδίων και παν όργανον επιφορτισμένον με την ενέργειαν ελέγχου των πράξεων, των αναφερομένων ως αρμοδίων προσώπων εφαρμοζομένων σχετικώς και επί πάντων τούτων των άρθρ. 8 και 9 του Β.Δ/τος της 30-9-38 «περί της εννοίας της απορίας και του τρόπου αποδείξεως αυτής προς τον σκοπόν απολαύσεως δωρεάν ή επί ηλαττωμένω αντιτίμω ιατρικής βοηθείας». 3.Δι’ αποφάσεως των επί της Κρατικής Υγιεινής και Αντιλήψεως ως και των Διοικήσεως Πρωτευούσης, Στρατιωτικών, Ναυτικών και Αεροπορίας Υπουργών, προτάσει της κατά το άρθρ. 3 του παρόντος Νόμου Επιτροπής δύνανται να καθορισθούν ειδικώτεραι υποχρεώσεις των εν τω παρόντι Νόμω αναφερομένων Ιδρυμάτων ή Υπηρεσιών και των αρμοδίων οργάνων αυτών αφορώσαι τη διευκόλυνσιν του ελέγχου της τηρήσεως των διατάξεων του παρόντος. Άρθρ.7.-Δια κοινών αποφάσεων των Υπουργών Κρατικής Υγιεινής και Αντιλήψεως, Οικονομικών, Διοικητού Πρωτευούσης, Στρατιωτικών, Ναυτικών κα Αεροπορίας τη εισηγήσει της κατά το άρθρ. 3 του παρόντος «Α.Ε.Π.Α.Ε.» Επιτροπής θέλουσι διακανονισθή τα κάτωθι θέματα. Σελ. 718 α)Περί μειωμένης τιμής χορηγήσεως φαρμάκων υπό φαρμακείων εις κατηγορίας απόρων, περί ων θα γνωμοδοτή πρωτοβάθμιος ή δευτεροβάθμιος Επιτροπή κατά την διαδικασίαν του Β.Δ/τος περί απορίας ότι δύνανται τουλάχιστον να πληρώνουν φάρμακα επί εκπτώσει. β)Περί ηλαττωμένων νοσηλείων εις ιδιωτικάς κλινικάς εις δικαιούχους ως το άρθρ. 2 του παρόντος. γ)Περί αναλογίας περιθάλψεως τούτων παρά διαφόρων Νοσηλευτικών και Υγειονομικών Ιδρυμάτων του άρθρ. 1 του παρόντος. δ)Περί κανονισμού επειγουσών αναγκών επεκτάσεως εγκαταστάσεων, Νοσηλευτικών και φαρμακευτικών καταστημάτων, χάριν περιθάλψεως των απόρων οικογενειών των Εφέδρων. Κυρώσεις κατά ιατρών και φαρμακοποιών Άρθρ.8.-1.Ιατρός ή φαρμακοποιός (αποδεδειγμένως κατέχων φάρμακα ή δυνάμενος να ανεφοδιάζηται δια των αναγκαίων τοιούτων), υπόχρεως εις παροχήν περιθάλψεως, συμφώνως τω παρόντι Νόμω, όστις δεν ήθελε συμμορφωθή προς τας διατάξεις του παρόντος Νόμου, τιμωρείται παρά του αρμοδίου δικαστηρίου δια φυλακίσεως μέχρι τριών μηνών και χρηματικής ποινής μέχρι 5.000 δραχμών δυναμένου να διατάξη και την άρσιν της αδείας εξασκήσεως του ιατρικού ή φαρμακευτικού επαγγέλματος, επί τρίμηνον, εν υποτροπή δε με φυλάκισιν μέχρις εξ μηνών και χρηματικήν ποινήν μέχρι 15.000 δραχμών του Δικαστηρίου δυναμένου να διατάξη και την άρσιν της αδείας εξασκήσεως του ιατρικού ή φαρμακευτικού επαγγέλματος καθ’ όλην την διάρκειαν της επιστρατεύσεως. 2.Εις αμφοτέρας τας περιπτώσεις απαγορεύεται η μεταβίβασις της αδείας εξασκήσεως του φαρμακευτικού επαγγέλματος, καθ’ ο διάστημα διαρκεί η ποινή, ως και η λειτουργία της ιδιωτικής κλινικής του ιατρού. Ως άδεια εξασκήσεως του ιατρικού επαγγέλματος νοείται και η άδεια λειτουργίας ιδιωτικής κλινικής ή θεραπευτηρίου. 36.Θ.γ.6 Νοσηλεία Στρατιωτικών Άρθρ.9.-1.Δια Β.Δ/των προκαλουμένων υπό του Υπουργού της Κρατικής Υγιεινής και Αντιλήψεως αφ’ ενός και του Υπουργού των Οικονομικών αφ’ ετέρου, τη εισηγήσει της κατά το άρθρ. 3 του παρόντος Α.Ε.Π.Α.Ε. Επιτροπής, θέλουσι διακανονισθή αι αναγκαιούσαι δαπάναι δια την εφαρμογήν του παρόντος Α. Νόμου. 2.Ομοίως, δια Β. Δ/των θέλει κανονισθή πάσα λεπτομέρεια αφορώσα την εκτέλεσιν του παρόντος Α. Νόμου. 3.Η ισχύς του παρόντος Νόμου, ούτινος η εκτέλεσις ανατίθεται εις τον Υπουργόν Κρατικής Υγιεινής και Αντιλήψεως άρχεται άμα τη δημοσιεύσει του εις την Εφημερίδα της Κυβερνήσεως.